APSTIPRINU

Ogres novada Izglītības pārvaldes vadītāja vietniece,

Profesionālās ievirzes un interešu izglītības

nodaļas vadītāja Ieva Švēde

2024. gada 20. februārī

**Vides pētnieku konkurss „Skolēni eksperimentē”**

**NOLIKUMS**

**MĒRĶIS:** skolēnu aktīva līdzdalība apkārtējās vides izzināšanā un saudzēšanā.

**UZDEVUMI:**

* Rosināt skolēnu interesi par dabas sistēmu un procesu pētīšanu, veidojot izpratni par dabas daudzveidību un vienotību, lai sekmētu labvēlīgu attieksmi pret vides un veselības saglabāšanu un uzlabošanu;
* Popularizēt skolēnu pētniecisko darbību;
* Aktivizēt un paplašināt vides izglītības darbu izglītības iestādēs.

**ORGANIZATORI**

Ogres novada Izglītības pārvalde sadarbībā ar novada izglītības iestādēm.

**DALĪBNIEKI**

4. - 9. klases skolēni, kuri veikuši praktiskus ar dabas vidi un apkārtējo vidi saistītus pētījumus, novērojumus un eksperimentus. Tas var būt individuāls vai grupas darbs (vienu darbu var veikt ne vairāk kā 3 dalībnieki).

**NORISE**

1. Dalībnieki patstāvīgi veic praktiskus ar dabas vidi un apkārtējo vidi saistītus novērojumus, pētījumus un eksperimentus (augi, istabas augi, dzīvnieki, mājdzīvnieki, nedzīvā daba, piesārņojums).
2. Dalībnieki veic īsu pētījuma aprakstu (pielikumā), kurā jānorāda:
* nosaukums;
* mērķis;
* darba gaita;
* rezultāti;
* secinājumi.
1. Dalībnieki prezentē savus pētījumus 5 – 10 min., stāstījumu var papildināt ar uzskates materiāliem (fotogrāfijām, paraugiem un kolekcijām u.c.) un demonstrējumiem, lai tas būtu saistošs citiem klātesošajiem.

Darbu prezentācija un izvērtēšana notiek **2024. gada 28. martā, plkst. 10:00**, Ogres Valsts ģimnāzijā, G. Astras ielā 1, Ogrē.

**VĒRTĒŠANAS KRITĒRIJI**

|  |  |  |
| --- | --- | --- |
| **Kritērijs** | **Punktu skaits** | **Kritērija līmeņa apraksts** |
| **Eksperimenta mērķis** | 2 | Formulē eksperimenta mērķi, kas pilnībā paskaidro sakarību starp eksperimenta lielumiem. |
| 1 | Formulē eksperimenta mērķi, kas nepilnīgi paskaidro sakarību starp eksperimenta lielumiem. |
| 0 | Eksperimenta mērķa formulējums nav atbilstošs. |
| **Eksperimenta darba** **gaita** | 2 | Pētījuma darba gaita ir izklāstīta loģiski, secīgi; darba gaitā ir minēti darba piederumi un vielas, aprakstīta to lietošana, ņemot vērā drošības prasības (ja tas ir nepieciešams pētījumā) un saudzējoša attieksme pret apkārtējo vidi. Darba gaita ir aprakstīta tā, lai to var atkārtot. |
| 1 | Darba gaita izklāstīta loģiski, secīgi, bet pieļautas dažas nebūtiskas neprecizitātes: |
| 0 | Darba gaita uzrakstīta neloģiski, nepareizi.Pēc darba gaitas apraksta nav iespējams veikt pētījumu. |
| **Rezultātu analīze** | 2 | Loģiski un pamatoti analizē iegūtos datus, salīdzina ar informācijas avotiem |
| 1 | Datu analīzi un salīdzinājumu veic nepilnīgi. |
| 0 | Neveic datu analīzi vai datus interpretē neatbilstoši. |
| **Secinājumi** | 2 | Izdara secinājumu par pētījuma rezultātiem un precīzi paskaidro tos. |
| 1 | Izdara secinājumu par pētījuma rezultātiem, bet skaidrojums ir vispārīgs, neatsaucoties uz pētījumā iegūtajiem datiem. |
| 0 | Neizdara vai izdara nepareizu secinājumu par pētījuma rezultātiem. |
| **Oriģinalitāte** | +1 | Eksperimentam ir oriģināla un aktuāla ideja. |
| **Atspoguļojums** | +1 | Ir sagādāti uzskates līdzekļi (attēli, shēmas, eksperimenta iekārta, kolekcijas u.tml.), kas palīdz ilustrēt eksperimenta norisi un rezultātus. |
| **Prezentēšana** | 2 | Prezentācijas struktūra un noformējums palīdz uztvert stāstījumu. |
| 1 | Prezentācijas struktūra un noformējums ir uztverams ar nepilnībām. |
| 0 | Prezentācijai ir neatbilstoša struktūra un noformējums (slaidos ir par daudz teksta, noformējums ir grūti uztverams). |
| 2 | Prezentēšanas valoda ir skaidra un stāstījums ir brīvs. |
| 1 | Prezentācijas komunikācija ir ar nepilnībām. |
| 0 | Prezentācijas stāstījums ir iestudēts vai tiek nolasīts. |
| 2 | Tiek sniegtas pilnvērtīgas atbildes uz jautājumiem. |
| 1 | Atbildes uz jautājumiem ir nepilnīgas. |
| 0 | Netiek sniegtas atbildes uz jautājumiem. |
| **Kopā maks.** | 16 |  |

**VĒRTĒŠANA UN APBALVOŠANA**

Vērtēšana notiks 2 grupās:

* 4. - 6. klases skolēni;
* 7. - 9. klases skolēni.

Katras grupas uzvarētāji saņems pārsteiguma balvas.

**PIETEIKŠANĀS**

Pieteikumu konkursam ar pielikumā pievienoto pētījuma aprakstu lūdzu iesniegt **līdz 2024. gada 15. martam**, aizpildot pieteikuma formu: <https://forms.gle/xNCi9Q1T7Ch7b3737>.

Nolikumu sagatavoja Ogres novada vides interešu izglītības jomas koordinatore Jūlija Plociņa–Kagaine, tālr. 26103224Pielikums

**Vides pētnieku konkurss „Skolēni eksperimentē”**

**Pētījuma apraksts**

**Darba nosaukums:**

**Autori:**

**Skolotājs/konsultants:**

**Eksperimenta mērķis:**

**Eksperimenta darba gaita:**

**Eksperimenta rezultāti:**

**Eksperimenta secinājumi**: